《答张君玉裁》
清代·郑孝胥

石遗最知诗，未免阿所好。学诗吾亦老，浅陋岂足道。

平生梦韦柳，一字不能到。次之为韩欧，搁笔难其奥。

随人作近体，何异蜂蝶闹。从今欲不作，蓄志待衰耄。

近得虞君诗，于杜果深造。沈雄出意表，纤巧端可扫。

张君师石遗，吐属颇兀傲。为君道所历，弩末愁鲁缟。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。